বুধবার গান্ধী মূর্তির পাদদেশ থেকে তৃণমূলের ৬ ডিসেম্বরের সভা থেকে বিজেপিকে নিশানা করেছিলেন অভিষেক বন্দ্যোপাধ্যায়। বিজেপিকে আক্রমণ করতে গিয়ে গত কলকাতা পুরসভা নির্বাচনের প্রসঙ্গ টেনে আনেন অভিষেক। বলেন, ভোটার তালিকায় নাম না থাকা রূপা গাঙ্গুলিকে কলকাতায় মেয়র পদে প্রার্থী করতে গিয়ে হোঁচট খায় বিজেপি। সেই সঙ্গে মুকুল রায়ের নামও টেনে আনেন অভিষেক। রাজ্যের ভোটার তালিকা থেকে নাম কাটিয়ে দিল্লির ভোটার তালিকায় নাম তোলা প্রসঙ্গে মুকুল রায়কে কটাক্ষ করেন অভিষেক বন্দ্যোপাধ্যায়। মুকুল রায়ের নাম না রূপা গাঙ্গুলির পুরুষ সংস্করণ বলেও কটাক্ষ করেন তিনি। এই রাজ্যের যে কোনও কেন্দ্র বেছে ভোটে জিতে দেখানোর চ্যালেঞ্জও করেন অভিষেক।